Panorama (LRT laida)

Panorama – viena žiūrimiausių TV žinių laidų, gyvuojanti jau daugiau kaip penkiasdešimt metų, transliuojama Lietuvos nacionalinės televizijos.

 Istorija 
Pirmoji Lietuvos televizijos informacinė laida „Vilniaus žinios“ transliuota 1957 m. birželio 16 d. Nuo birželio 30 d. ji vadinosi „Savaitės naujienos“. Nuo 1958 m. birželio mėn. laida pervadinta „Televizijos žiniomis“ ir imta transliuoti reguliariai: iš pradžių 2 kartus, o 1959 m. pabaigoje – jau 6 kartus per savaitę. Nuo 1968 m. sausio 1 d. „Horizonto“ visuomeninių ir politinių bei analitinių laidų vyriausioji redakcija pradėjo transliuoti šiandieninės „Panoramos“ pirmtakę – „Dienos panoramą“. Laida buvo rodoma 21 val., jos trukmė buvo 40 min. Nuo 1970 m. sausio 1 d. „Horizonto“ vyr. redakcija pervadinta Informacijos vyriausiąja redakcija, ji pradėjo rengti 30 min. trukmės 20 val. transliuojamą „Panoramą“.Lietuvos televizija 40, straipsnių rinkinys, Vilnius 1997

„Panorama“ yra transliuojama kiekvieną dieną 20:30 val. per visus tris LRT kanalus: Lietuvos televiziją (nuo 2020 m. rugpjūčio pabaigos nuo antradienio iki penktadienio 3:00 val. yra rodomas ir laidos įrašas), LRT Plius (nuo 2018 m. spalio 1 d., iki to laiko „Panorama“ šiame kanale buvo kartojama) ir LRT Lituanica, pastarajame kanale anksti ryte yra transliuojamas laidos įrašas. Jei Lietuvos televizija tuo metu transliuoja Eurolygos krepšinio rungtynes, „Panorama“ buvo transliuojama tik per LRT Plius kanalą. Be „Panoramos“, LRT eteryje ryte ir popiet yra transliuojamos trumpos naujienų laidos, pavadintos „Žiniomis“. Kiekviena informacinė laida tradiciškai baigiasi sporto naujienomis ir orų prognoze. Sekmadieniais „Žinias“ ir „Panoramą“, taip pat pirmadieniais ryto „Žinias“ baigia savaitės orų prognozė su sinoptikų komentarais. Sekmadieniais prieš „Panoramą“ eteryje rodoma savaitės įvykių apžvalginė laida „Savaitė“, kuri laikinai nuo 2020 m. kovo 22 d. iki gegužės 17 d. buvo sustabdyta. Taip pat darbo dienomis iki 2018 m. buvo rodyta ir vakaro žinių laida tarp 22:30-23:30, tačiau vėliau jos buvo nuspręsta atsisakyti. 2021 m. rugpjūčio 28 d. įvykdyta LRT naujienų laidų reforma. Laidai „Klauskite daktaro“, kuri iki šiol buvo transliuota darbo dienomis 18:30 val., tapus kassavaitine ir imtai transliuoti kiekvieną šeštadienį 17:30 val., jos vietą darbo dienomis užėmė informacinė aktualijų laida „Svarbi valanda“, kurią pakaitomis veda Rasa Tapinienė ir Deivydas Jursevičius. Savaitgaliais tuo metu yra rodoma įprasta žinių laida su vertimu į gestų kalbą, o nuo rugpjūčio 30 d., atsisakius žinių laidos 17:30, 16:00 val. žinios, transliuojamos darbo dienomis, tapo verčiamos į gestų kalbą.

2020 m. sausio 1 d. „Panorama“ šventė savo 50 metų gimtadienį. Tądien pirmąją naujųjų metų laidą vedė buvusi „Panoramos“ vedėja Algimanta Žukauskienė, kuri sugrįžo į LRT eterį vienai dienai po 20 metų pertraukos.

LTN direkcija yra įkūrusi penkis korespondentų punktus Lietuvoje: Kaune, Klaipėdoje, Šiauliuose, Panevėžyje ir Alytuje. Vienas punktas dirba Vašingtone.

 Lietuvos televizijos naujienų tarnybos, redakcijos, direkcijos vadovai 

 Česlovas Juršėnas – 1968–1971 m.
 Robertas Rimgaila – 1971–1975 m.
 Vilius Švanas – 1975–1982 m.
 Juozas Mažeikis – 1982–1985 m.
 Vytautas Kvietkauskas
 Romas Jankauskas – 1989–1992 m.
 Ričardas Sartatavičius – 1992 m.
 Birutė Kierienė – 1992–1994 m.
 Nerijus Maliukevičius – 1995–1997 m.
 Jonas Ramelis
 Liudvika Pociūnienė – 1997–1998 m.
 Artūras Račas – 1998–2000 m.
 Skirmantas Pabedinskas – 2000 m.
 Aurelija Arlauskienė
 Julija Šliažienė – 2006–2007 m.
 Aušra Lėka – 2007–2008 m.
 Audrius Matonis – 2008–2018 m.
 Inga Larionovaitė – nuo 2018 m.

 Dabartiniai „Žinių“ ir „Panoramos“ vedėjai 

 Eglė Bučelytė (Panorama 20:30, žinios savaitgaliais 15:30 ir 18:30, žinios laidoje „Laba diena, Lietuva“ bei trumpos žinios laidoje "Svarbi valanda");
 Gabrielė Kloniūnaitė (žinios laidose "Labas rytas, Lietuva" ir "Laba diena, Lietuva", trumpos žinios laidoje "Svarbi valanda");
 Jovita Vitkauskė (žinios laidose „Labas rytas, Lietuva“ ir „Laba diena, Lietuva“, trumpos žinios laidoje "Svarbi valanda", Panorama 20:30);
 Marijus Žiedas (Panorama 20:30, žinios savaitgaliais 15:30 ir 18:30, žinios laidoje „Laba diena, Lietuva“ bei trumpos žinios laidoje "Svarbi valanda");
 Justė Tamošaitienė (žinios laidoje „Labas rytas, Lietuva“);
 Simona Vasiliauskaitė (laikinai - "Laba diena, Lietuva" vedėja, žinios laidoje "Laba diena, Lietuva");
 Nemira Pumprickaitė (Savaitė 19:30);
Rasa Tapinienė (Svarbi valanda);
Deivydas Jursevičius (Svarbi valanda).

Sporto naujienos

Sporto naujienos yra rodomos LRT eteryje po žinių laidų (išskyrus žinias 6:30, 8:00, 9:00, 14:00, 15:00 (darbo dienomis), 9:30-10:30 (šeštadieniais) ir 15:30 (savaitgaliais)) iškarpyta versija (vedėjo balsas už kadro) ir po „Panoramos“ darbo dienomis – su vedėju studijoje (nuo 2020 m. kovo 16 iki gegužės 8 d. laikinai buvo rodoma iškarpyta versija), o savaitgaliais ir švenčių dienomis - iškarpytos versijos pavidalu.

Sporto žinių vedėjai:

 Rytis Kazlauskas;
 Gintarė Grikštaitė;
 Dovilė Šeduikytė;
 Marius Andrijauskas;
 Ramūnas Grumbinas;
 Vytautas Vitkus (užkadrinis);
 Brigita Virbalytė (užkadrinis).

Orų prognozė

Orų prognozė yra rodoma LRT eteryje po kiekvienos „Žinių“ laidos ir „Panoramos“. Daugelyje žinių laidų orų prognozę už kadro skaito žinių vedėjas (išskyrus „Žinias“ 17:30 darbo dienomis, kai tada orus skaito atskiras vedėjas). Nuo 2019 m. lapkričio 4 d. pirmadieniais ir ketvirtadieniais po „Panoramos“ orų prognozė rodoma kiek kitokiu formatu – be rubrikos vedėjo studijoje svečiuojasi ir klimatologė Audronė Galvonaitė ir dalijasi įžvalgomis apie vis spartėjančios klimato kaitos požymius ir galimas pasekmes.  Sekmadieniais po kiekvienos „Žinių“ laidos ir „Panoramos“, o taip pat pirmadieniais po „Žinių“ laidoje „Labas rytas, Lietuva“ yra rodoma plati orų prognozė, pateikta Lietuvos hidrometeorologijos tarnybos specialisto komentaru apie orus kitai savaitei.

Orų prognozės vedėjai:

 Paulius Stravinskas;
 Simona Stanapėdytė.

Dienos tema

Dienos tema – tai darbo dienomis, 21:00 val. „Panoramoje“ transliuojama interviu laida su dienos herojais tiesioginiame eteryje.

„Dienos temos“ vedėjai:

 Deividas Jursevičius;
 Rasa Tapinienė;
 Mindaugas Jackevičius;
 Nemira Pumprickaitė

 Ankstesni „Žinių“ ir „Panoramos“ vedėjai 

 Gintaras Deksnys (1991–2003);
 Rokas Petkevičius (1992–2006);
 Loreta Tarozaitė (2000–2003);
 Rita Miliūtė (2003–2008);
 Saulė Gedrimaitė (2001–2007);
 Rokas Žilinskas (1992–1998);
 Modestas Naudžius;
 Reda Gilytė;
 Irma Janauskaitė;
 Giedrius Vitkauskas;
 Jevgenijus Bardauskas;
 Tomas Kavaliauskas;
 Ugnė Siparė (tada – Galadauskaitė);
 Laura Tautvaišaitė;
 Arnas Mazėtis;
 Edvardas Špokas;
 Monika Petrulienė;
 Guoda Pečiulytė (2019-2020);
 Ignas Andriukevičius (2018-2022);
 Aistė Plaipaitė (2018-2020).

Sporto naujienos:

 Laima Janušonytė;
 Saulenis Pociūnas;
 Šarūnas Mazalas;
 Gintaras Mataitis;
 Tautvydas Meškonis.

Orų prognozė:

 Auksė Armonaitė;
 Asta Slapšienė;
 Edita Gečaitė;
 Ieva Malūnavičiūtė;
 Inga Stankūnaitė.

 Informacinių laidų išleidimo į eterį grafikas 
+Informacinės laidos tipasLaikasDienosTrukmėPastabosŽinios laidoje „Labas rytas, Lietuva“6:30-8:30 (kas pusvalandį);
9:30-11:30 (kas valandą).darbo dienomis
šeštadieniais5 min.Šeštadieninė „Labo ryto, Lietuva“ versija nuo 2020 m. kovo 21 iki gegužės 9 d. ir nuo lapkričio 15 iki 28 d. buvo laikinai sustabdyta dėl Lietuvoje paskelbto karantino dėl COVID-19. Grąžinta atitinkamai gegužės 16 ir gruodžio 5 d. Antrąkart grąžinus laidos transliaciją šeštadieniais, ji nuo 2020 m. gruodžio 5 iki 2021 m. rugpjūčio 21 d. buvo transliuota sutrumpintu laiku - nuo 9 iki 11 val. Nuo 2021 m. rugpjūčio 28 d. grąžintas įprastas "Labo ryto, Lietuva" transliacijos laikas - nuo 9 iki 12 val. Žinios laidoje „Laba diena, Lietuva“14:00-16:00 (kas valandą)darbo dienomis10-30 min.Laida „Laba diena, Lietuva“ nuo 2020 m. kovo 17 iki gegužės 8 d. buvo laikinai sustabdyta dėl LR teritorijoje paskelbto karantino dėl COVID-19, tačiau šios žinių laidos išeidavo į eterį atskirai. Grąžinta 2020 m. gegužės 11 d. 16:00 val. žinios be sporto naujienų ir orų prognozės, turėjo ir socialinių tinklų apžvalgos rubriką, kuri nuo 2020 m. kovo 16 d. yra laikinai sustabdyta dėl LR teritorijoje paskelbto karantino dėl COVID-19, tačiau švelninant karantino ribojimus, ji vėl buvo sugrąžinta, tačiau transliuota laidos "Laba diena, Lietuva" pabaigoje. Nuo lapkričio 11 d., į eterį sugrįžus laidai "Įdomiosios pamokos tiesiogiai", "Laba diena, Lietuva" iki 2021 m. sausio buvo transliuojama sutrumpintu laiku - nuo 14:00 iki 15:45. Nuo 2021 m. rugpjūčio 30 d. 16:00 val. žinių laida yra rodoma su vertimu į gestų kalbą.Popietinės žinios15:30savaitgaliais15 min.Su vertimu į gestų kalbą.Svarbi valanda,
Pavakario žinios 18:30darbo dienomis
savaitgaliais60 min. (darbo dienomis);
30 min. (savaitgaliais).Pavakario žinios - su vertimu į gestų kalbą.Panorama20:30kasdien60 min. (darbo dienomis);
30 min. (savaitgaliais ir švenčių dienomis).Darbo dienomis „Panoramos“ viduje yra rodoma interviu laida „Dienos tema“, o antrojoje laidos dalyje – kultūros naujienos, pristatomos paties laidos vedėjo. Kultūros naujienos nuo 2020 m. kovo 16 d. buvo laikinai sustabdytos dėl LR teritorijoje paskelbto karantino dėl COVID-19. LRT Plius kanale „Panorama“ yra transliuojama su vertimu į gestų kalbą, o kartojama LRT Lituanica kanalu anksti ryte bei nuo antradienio iki šeštadienio 3:00 LRT Plius kanalu (su vertimu į gestų kalbą).Savaitė19:30sekmadieniais60 min.Nuo 2020 m. kovo 22 iki gegužės 17 d. buvo laikinai sustabdyta dėl LR teritorijoje paskelbto karantino dėl COVID-19. Grąžinta 2020 m. gegužės 24 d.
Taip pat, kasnakt (nuo antradienio iki šeštadienio) nuo 1:00 iki 5:00 kas valandą, o nuo 2020 m. kovo 21 d. – ir savaitgaliais (šeštadieniais (nuo kovo 21 iki gegužės 9 d.) 7:00, ir kas valandą nuo 9:00 iki 11:00, sekmadieniais (nuo kovo 22 iki gegužės 17) – 7:00, 8:00, 10:00) Lietuvos televizijos eteryje yra transliuojamos Lietuvos radijo naujienų tarnybos parengtos žinių laidos tiesiogiai iš radijo studijos. 

 Šaltiniai 

 Nuorodos 
 15 tūkst. laidų „Panorama“ sukurti prireikė 40 metų, 2012-01-02 
 https://www.lrt.lt/naujienos/tavo-lrt/15/1112929/panoramoje-klimatologes-audrones-galvonaites-komentarai-ir-sustiprejusi-oru-rubrikos-komanda
 https://www.lrt.lt/naujienos/tavo-lrt/15/1151938/del-karantino-keiciasi-lrt-televizijos-programa-eteryje-daugiau-ziniu

Kategorija:LRT laidos